system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre 27 martie.
assistant
27 martie este a 86-a zi a calendarului gregorian și ziua a 87-a în anii bisecți. Mai sunt 279 de zile până la sfârșitul anului.

Evenimente 

 1446: Franța: S-a emis o ordonanță regală, care a plasat Universitatea sub jurisdicția Parlamentului. 
 1513: Exploratorul spaniol Juan Ponce de León este primul european care a văzut Florida, despre care crede că este o insulă.
 1625: Carol I devine rege al Angliei, Scoției și Irlandei și revendică titlul de rege al Franței.
 1697: Sinodul de la Alba Iulia, convocat de mitropolitul Teofil, a adoptat Unirea cu Roma, act care a pus bazele Bisericii Române Unite cu Roma.
 1703: Rusia: Împăratul Petru cel Mare a fondat orașul Sankt Petersburg.
 1849: Adunarea Națională a Germaniei întrunită în Biserica Sfântul Paul din Frankfurt adoptă, în contextul Revoluției Germane de la 1848/49, „Constituția de la Paulskirche” (Paulskirchenverfassung), prima constituție democratică din Germania.
 1850: Primul număr al revistei săptămânale Household Words, de Charles Dickens a fost publicat la Londra.
 1886: Celebrul luptător apaș, Geronimo, se predă armatei americane; se încheie faza principală a războaielor apașe.
 1899: Guglielmo Marconi a realizat prima legătură telegrafică fără fir între Anglia și Franța.
 1907: Aflat la Paris, Constantin Brâncuși, ucenic al sculptorului August Rodin, a hotărât să părăsească atelierul acestuia, rostind celebrele cuvinte: “Sub umbra unui stejar nu poate crește decât iarbă”. Tot din acel an, Brâncuși a renunțat la modelajul tradițional, lucrând direct în piatră.
 1914: A fost fondat Comitetul Olimpic Român, recunoscut în același an de Comitetul Internațional Olimpic.
 1918: Unirea Republicii Democratice Moldovenești (Basarabia) cu România, prin decizia Sfatului Țării; acesta a fost începutul procesului de formare a României Mari.
 1933: Japonia a părăsit Liga Națiunilor.
 1958: Nikita Hrușciov devine președinte al Consiliului de Miniștri al Uniunii Sovietice.
 1977: Catastrofa aeriană de pe Aeroportul Los Rodeos: În condiții de ceață densă, în timp ce una un avion Boeing 747 staționa pe pistă, o altă aeronavă Boeing a vrut să decoleze și a intrat în plin în avionul care stătea pe loc. Din cele 644 de persoane aflate la bordul ambelor avioane, 583 au murit și doar 61 au supraviețuit. Este considerat cel mai grav accident din istoria aviației civile, cu cel mai mare număr de victime. 
 1990:  Organizația Studenților din Universitatea de Vest Timișoara (OSUT) și-a câstigat personalitatea juridică, având ca scop reprezentarea și apărarea intereselor studenților din Universitatea de Vest din Timișoara.
 1993: Jiang Zemin a devenit președinte al Republicii Populare Chineze.
 1994: La alegerile parlamentare din Italia, Partidul Forza Italia a lui Silvio Berlusconi a devenit o forță dominantă, care i-a permis să-și formeze un guvern de centru-dreapta.
 2020: Macedonia de Nord devine cel de-al 30-lea stat membru al NATO.

Nașteri 
 972: Regele Robert al II-lea al Franței (d. 1031)
 1785: Regele Ludovic al XVII-lea al Franței (d. 1795)
 1797: Alfred Victor de Vigny, scriitor francez (d. 1863)
 1784: Sándor Kőrösi Csoma, filolog secui (d. 1842)
 1845: Wilhelm Conrad Röntgen, fizician german, laureat al Premiului Nobel (d. 1923)
 1871: Heinrich Mann, scriitor german (d. 1950)
 1888: Alexei Mateevici, scriitor român basarabean (d. 1917)
 1899: Gloria Swanson, actriță americană (d. 1983)
 1901: Eisaku Sato, politician japonez, laureat al Premiului Nobel (d. 1975)
 1908: Șerban Țițeica, fizician român, membru al Academiei Române (d. 1985)

 1912: James Callaghan, prim-ministru al Regatului Unit (d. 2005)
 1923: Nobuo Kaneko, actor japonez (d. 1995)
 1931: Virgiliu N. Constantinescu, inginer român, membru și președinte al Academiei Române (d. 2009)
 1935: Abelardo Castillo, scriitor argentinian (d. 2017)
 1940: Traian Stănescu, actor român (d. 2022)
 1942: Michael York, actor britanic
 1942: Olga Bucătaru, actriță română de film, radio, televiziune, scenă și voce (d. 2020)
 1943: Nicolae Pescaru, fotbalist român (d. 2019)
 1950: Tony Banks, muzician englez (Genesis)
 1951: Marielle de Sarnez, politiciană franceză (d. 2021)
 1952: Gheorghe Tadici, antrenor român de handbal
 1953: George Copos, om de afaceri, politician român

 1953: Ecaterina Nazare, actriță română
 1956: Floarea Calotă, solistă română de muzică populară
 1963: Quentin Tarantino, regizor american
 1968: Cristian Bădiliță, teolog, eseist, traducător român
 1969: Mariah Carey, cântăreață, compozitoare, producător și actriță americană
 1970: Gaia Zucchi, actriță italiană
 1971: David Coulthard,  pilot soțian de Formula 1
 1975: Fergie, cântăreață pop americană (The Black Eyed Peas și Wild Orchid)
 1976: Roberta Anastase, politician român
 1981: Cacau, fotbalist german de origine braziliană
 1981: Brenda Song, actriță americană
 1986: Manuel Neuer, fotbalist german
 1988: Jessie J, cântăreață britanică

Decese 
 1378: Papa Grigore al XI-lea (n. cca. 1336)
 1462: Vasili al II-lea, Mare Cneaz al Moscovei (n. 1415)
 1482: Maria de Burgundia (n. 1457)
 1613: Sigismund Báthory, principe al Ardealului (n. 1573)
 1615: Margareta de Valois, regină a Franței și Navarrei, soția lui Henric al IV-lea (n. 1553)
 1625: Regele Iacob I al Angliei (n. 1566)
 1770: Giovanni Battista Tiepolo, artist italian (n. 1696)
 1854: Carol al III-lea, Duce de Parma (n. 1823)
 1875: Edgar Quinet, istoric francez (n. 1803)

 1879: Prințul Waldemar al Prusiei (n. 1868)
 1898: Francisca a Braziliei, fiică a împăratului Pedro I al Braziliei (n. 1824)
 1923: James Dewar, chimist, inventator și fizician scoțian (n. 1842)
 1927: Alexandru Bădărău, politician și publicist român (n. 1859)
 1952: Ion Alexandru Bassarabescu, scriitor român (n. 1870)
 1967: Jaroslav Heyrovský, chimist ceh, laureat Nobel (n. 1890)
 1968: Iuri Gagarin, cosmonaut rus, primul om în spațiu (n. 1934)
 1973: Mihail Kalatozov, regizor rus (n. 1903)
 1981: Mao Dun, scriitor chinez (n. 1895)
 1985: Pompiliu Marcea, critic și istoric literar (n. 1928)
 2002: Billy Wilder (Samuel Wilder), regizor, laureat a șase premii Oscar (n. 1906)
 2008: George-Mihail Pruteanu, lingvist, eseist și politician român (n. 1947)
 2014: Augustin Deleanu, fotbalist român (n. 1944)
 2017: Marin Gherasim, pictor român (n. 1937)
 2018: Stéphane Audran, actriță franceză de film și televiziune (n. 1932)
 2018: Aimée Iacobescu, actriță română (n. 1946)
 2019: Valeri Bîkovski, cosmonaut sovietic (n. 1934)

Sărbători 

 Ziua solidarității artiștilor
 Ziua Mondială a Teatrului

Note

 
! 27
! 03 27